Ras al-Khaimah (emirat)

Ras al-Khaimah (arapski: إِمَارَة رَأْس ٱلْخَيْمَة‎) jeste jedan od sedam emirata Ujedinjenih Arapskih Emirata. Nalazi se u sjeveroistočnom dijelu UAE i izlazi na obalu Perzijskog zaliva. S površinom od 2.486 km2 četvrti je emirat dok je prema procjenama iz 2018. godine u njemu živjelo 416.600 stanovnika i peti je emirat po broju stanovnika. Glavni i najveći grad je Ras al-Khaimah po kojem je emirat i nazvan a koji se često prema skraćenici jednostavno naziva RAK. Grad se u određenoj mjeri identificira sa srednjovjekovnom trgovačkom lukom Julfar. Historija Područje emirata je kontinuirano naseljeno već 7.000 godina i jedno je od rijetkih takvih mjesta ne samo u UAE već i u svijetu. Na području cijelom emirata ima mnogo historijskih i arheoloških nalazišta, lokalni izvori navode 1.000 takvih mjesta koja datiraju iz različitih vremenskih razdoblja, uključujući ostatke kulture Umm Al Nar (3. milenij prije nove ere). Područje Shimala sadrži i pogrebna mjesta Um Al Al i Wadi Suq kao i niz zapaženih nalaza, uključujući i jedan grob koji je sadržavao ne manje od 18 finih bronzanih pušaka. Grobovi iz ere Wadi Suq pronađeni u Seih Al Harfu u oktobru 2012. godine nakratko su sačuvani do izgradnje ogranka sjevernog praga ceste E611. Januara 1820. Britanci su nametnuli Opći pomorski ugovor iz 1820. godine koji je potpisao šeik sultan Bin Saqr Al Qasimi a kojim su Britanci ponovno uspostavili vlast bad Ras al-Khaimahom nakon svrgavanja Hasana Bin Rahma Al Qasimija. Sporazum je označio prestanak gusarstva i ropstva i postavio temelje britanskom protektoratu nad Ugovorenim državama koji je trajao do decembra 1971. U međuvremenu, 1869. godine Ras al–Khaimah postao je potpuno nezavisan od susjednog Sharjaha. Međutim, od septembra 1900. do 7. jula 1921. godine ponovno je postao dijelom Sharjaha. Ras al–Khaimah, pod vodstvom šeika Saqr bin Mohamada al-Qasimija, 10. februara 1972. pridružio se Ujedinjenim Arapskim Emiratima. Geografija Nalazi se na sjeverozapadnom dijelu UAE-a. Sastoji se od dva dijela razdvojena emiratom Fujairah), pri čemu sjeverni dio izlazi na obalu Perzijskog zaliva i graniči s omanskom enklavom Musandamom te zauzima dio istog poluostrva. Prostire se na površini od 2.486 km2 i ima 64 km obale. Prema Köppenovoj klasifikaciji klima emirata je pustinjska (BWh), tj. vruća i sušna s vrlo vrućim ljetima i blagim zimama. Prosječna temperatura je od 12 do 25 °C tokom januara i od 29 do 43 °C tokom jula. Međutim, temperature ljeti često dosežu 45 °C a najviša zabilježena temperatura je iznosila 48,8 °C. Vlažnost je u ljetnim mjesecima obično visoka. Pljuskovi i grmljavina se javljaju rijetko, i to samo zimi. Snijeg je registrovan u decembru 2004., januaru 2009. i februaru 2017. i to u visokim planinama Ras Al Khaimaha. Najniža temperatura od –5 °C izmjerena na planini Jais-a, najvišoj planini u UAE. Reference